Paari sõnaga rukki kvaliteedist. Varasematel aastatel on toidurukki varumine alanud Veskile hetkest, kui põllumees viljakoormaga koristusajal meie territooriumile siseneb. Tänaseks on selge, et Veskile vajaliku kvaliteedi tagamiseks alati sellest ei piisa ning kasvatajaga on vaja kontaktis olla võimalusel terve kasvuperioodi jooksul ­alates külvist ning lõpetades koristuse ja kuivatusega. Head ilmastikuolud kasvuperioodil, kogenud põllumees ja tipptasemel tehnika on väga vajalikud eeldused  toiduteravilja kõrge kvaliteedi saavutamiseks. Aga juhul, kui koristusega hiljaks on jäädud või niiske rukis õigel ajal kuivatisse ei jõua, siis ei pruugi tihtilugu soovitud tulemus tulla ning Veskisse toodud viljast leivajahu teha ei õnnestu.